Ügyiratszám: …..-…./2021.

**Ajánlat kérő: Lovászi Község Önkormányzata**

Székhely címe: 8878 Lovászi, Kútfej utca 112.

Képviseli: Kovács Ferenc polgármester

Adószám: 15432058-1-20

**Címzett: ………...**

Cím: ……………

e-mail: ………………………..

**ÁRAJÁNLATKÉRÉS**

Lovászi Község Önkormányzata sikeresen pályázott az Interreg V-A Magyarország-Horvátország Együttműködési Program pályázatára **„Hagyományos, energetikai-ipari tematikájú közös turisztikai fejlesztések a hármas határtérség magyar és horvát oldalán (ENERGY TOUR)”** címen.

Projekt szerződés kódszáma: **HUHR/1901/2.1.2/0147.**

**A projektben részt vevő partnerszervezetek az alábbiak:**

* Lovászi Község Önkormányzata (vezető kedvezményezett);
* Lenti Város Önkormányzata (kedvezményezett);
* Gosztola Község Önkormányzata (kedvezményezett);
* MurskoSredišće Város Önkormányzata, Horvátország (kedvezményezett).

A projekt futamideje: 2020. szeptember 1 – 2022. augusztus 31.

Jelen árajánlatkérés keretében történik a projekt megvalósításához az alábbi eljárásokhoz közbeszerzési tanácsadás-szolgáltatás beszerzése:

* kivitelező kiválasztására, irányuló közbeszerzési eljárás lebonyolítása a Kbt. 112.§ (1) bekezdés b) alapján. Becsült érték: bruttó 82.800 EUR
* interaktív tartalom megjelenítésére szolgáló eszközök beszerzésére irányuló közbeszerzési eljárás lebonyolítása a Kbt. 112.§ (1) bekezdés b) alapján. Becsült érték: bruttó 90.700 EUR

A közbeszerzési tanácsadó az alábbi feladatokat látja ela közbeszerzési eljárások során:

* ajánlattételi felhívás és dokumentáció elkészítése;
* A közbeszerzési eljárással kapcsolatban szervezett egyeztetéseken való részvétel;
* A közbeszerzési eljárás teljes körű lebonyolítása a hatályos Kbt. szerinti eljárásrend alapján;
* Az összegzést követően a teljes iratanyag összeállítása és átadása az önkormányzat részére;
* Amennyiben szükséges, a közbeszerzési eljárások utóellenőrzésének feltöltése online pályázati ellenőrzési rendszerbe;

Az Interreg V-A Magyarország-Horvátország Együttműködési Program által támogatott projektek végrehajtására vonatkozó útmutatók letölthetők az alábbi linken:

<http://www.huhr-cbc.com/en/project-implementation-documents>

Az árajánlatot a jelen felkérés 1. sz. mellékletének kitöltésével kérjük megadni.

Az ajánlatban fel kell tüntetni egy db, az elmúlt 10 évben megvalósult, európai uniós forrásból finanszírozott projekt közbeszerzési eljárásra vonatkozó referenciát, ami az Ajánlattevő által bevont felelős akkreditált közbeszerzési szaktanácsadó teljesített.

Az árajánlat érvényessége 30 nap.

Az árajánlatot kérjük forintban, nettó és bruttó összegben megadni.

**Fizetési feltételek:**

A közbeszerzési tanácsadási szolgáltatásra vonatkozó, jelen árajánlatkérésben meghatározott feladatok elvégzésével kapcsolatos ellenérték kiegyenlítése közbeszerzési eljárásonként, az önkormányzat és a nyertes Ajánlattevő között létrejött szerződésben szabályozott módon, azaz az eredményes Közbeszerzési Eljárás alapján létrejött szerződés megkötését követő 15 napon belül az eljárás valamennyi iratának eredeti példányban a Megbízó részére történő átadását követően, a jelen árajánlattevő által a Magyarországon hatályos és érvényes pénzügyi és számviteli szabályoknak megfelelő módon kiállított, és az önkormányzat által befogadott számla ellenében, a számla kézhezvételétől számított 30 napon belül történik.

**Előleget az önkormányzat nem biztosít.**

A teljesítés igazolására a polgármester jogosult.

**Az ajánlatok bírálati szempontja:** a legalacsonyabb összegű ellenszolgáltatás, bruttó összegben, forintban.

Az ajánlatot a lovaszionkormanyzat@gmail.com e-mail címre kell benyújtani elektronikusan, aláírt, szkennelt ajánlat formájában.

**Az árajánlat benyújtásának határideje: 2021. március 2.**

Tervezett szerződés-kötési időpont: 2021. március 4.

A szerződés időtartama: a megbízási szerződés megkötésétől az eredményes Közbeszerzési Eljárások alapján létrejött szerződés megkötését követő 15 (tizenöt) napon belül az eljárás valamennyi iratának átadása eredeti példányban a Megbízó részére.

Hiánypótlásra ajánlatkérő lehetőséget biztosít!

**Egyéb információk:** A szerződés EU-alapokból finanszírozott projekttel kapcsolatos.

Fentiekkel kapcsolatban további információ kérhető az alábbi elérhetőségeken: Dr. Novák Anett jegyző, lovaszionkormanyzat@gmail.com, +3630 6326807.

Melléklet: Ajánlattételi minta

Nyilatkozat

Lovászi, 2021. február 24.

 Tisztelettel:

 Kovács Ferenc

polgármester

1. számú melléklet

### Ajánlattételi minta– kötelező melléklete az Ajánlatkérésnek

Lovászi Község Önkormányzata –

közbeszerzési eljárások lefolytatása - közbeszerzési tanácsadás szolgáltatás az

**ENERGY TOUR (HUHR/1901/2.1.2/0147)** projekt keretében

|  |  |
| --- | --- |
| **Árajánlat adó neve:** |  |
| Székhelye: |  |
| Adószáma: |  |
| Képviselő neve: |  |
| Felelős akkreditált közbeszerzési szaktanácsadó neve, lajstromszáma: |  |
| Telefonszáma: |  |
| E-mail címe: |  |
| **Árajánlat – kivitelezési közbeszerzés (HUF/):** |
| Nettó ár: |  |
| ÁFA (27%): |  |
| Bruttó ár: |  |
| **Árajánlat – eszközbeszerzés (HUF):** |
| Nettó ár: |  |
| ÁFA (27%): |  |
| Bruttó ár: |  |
| **Árajánlat összesen (HUF):** |
| Nettó ár összesen: |  |
| ÁFA (27%): |  |
| Bruttó ár összesen: |  |
| **Referencia megjelölése: az elmúlt 10 évben megvalósult európai uniós forrásból finanszírozott nemzetközi (Interreg vagy egyéb) projekt közbeszerzési eljárása** |
| Kedvezményezett/megbízó neve, címe, adószáma |  |
| Projekt címe, azonosítója: |  |
| Projekt időtartama: |  |
| Kapcsolattartó személy (név, telefon, email) |  |

1. Ezúton nyilatkozom, hogy az ajánlattételi felhívásban foglaltakat megismertem, az abban foglalt feladatok ellátását vállaljuk.
2. Ezúton nyilatkozom, hogy a szerződés teljesítését az árajánlatban foglalt áron aláírjuk.
3. Ezúton nyilatkozom, hogy alvállalkozó bevonására a teljesítéshez sor kerül/nem kerül sor. (a vonatkozó rész aláhúzandó)
4. Közreműködő akkreditált közbeszerzési szaktanácsadó neve, címe lajstromszáma:

Az árajánlat érvényessége: 30 nap

Kelt: …….., 2021. ……...

|  |
| --- |
| ……………………………… |
| cégszerű aláírás |

2. számú melléklet

**Nyilatkozat**

Alulírott, ………………………………… mint a(z) …………................................................. cégjegyzésre jogosult képviselője, a Lovászi Község Önkormányzata, mint Ajánlatkérő által kiírt ENERGY TOUR (HUHR/1901/2.1.2/0147) című projekt megvalósításához „közbeszerzési eljárások lebonyolítása” beszerzési eljárás ajánlattevőjeként

**nyilatkozom**, hogy

a megadott adataim valósak, a cég/egyéni vállalkozás nem áll büntetőjogi eljárás és/vagy csőd- és/vagy felszámolási eljárás alatt.

Kijelentem, hogy tudomásul vettem az ajánlatkérésben és az iránymutatásban foglalt információkat és feltételeket.

Tudomásul veszem, hogy az ajánlatkéréssel az Ajánlatkérő nem vállal szerződéskötési kötöttséget, valamint ajánlatom nem eredményez előzetes kötelezettségvállalást.

Kijelentem, hogy az ajánlott szolgáltatás tartalmában megnevezett feladatok elvégzésére a Nemzeti Adó és Vámhivatalnál, az 1893/2006/EK rendelet szerint bejelentett és nyilvántartott tevékenységi köreim szerint jogosult vagyok a szolgáltatás ellátására.

Kijelentem, hogy a nyilatkozatban foglaltak a valóságnak megfelelnek.

Kelt: …….., 2021. ……...

|  |
| --- |
| (cégszerű aláírás) |